Wie mer an dem Bispyl siht, mießte - we'mer de Artikel under em Alemannische Lemma  alege dät, mindestens zwölf Witerleitige uff de Artikel lege zum sicher stelle, dass öbber, wo de Name in siner Variante im Süechfäld ygit, de Artikel au wirklig findet. S Wort "Dütschland" isch zwar e Exdrembispyl und es git datsächlig Wörter oder Näme, wo in allne Dialäkt glych oder zumindest sehr ähnlig ßin, einewäg müeß mer eiheitlig blybe und für di meiste Lemmata wär's vyl z kombliziert, we'mer vo allne möglige dialäktale Variante mit allne möglige Schrybige e Witerleitig lege dät. Drum gältet uff de Alemannische Wikipedia, dass mer alli Artikel under em Hochdütsche Lemma alegt (säll gältet nit für Kategorye, lüeg aber Wikipedia:Kategorye). Zum im Artikel sälber de Alemannisch Titel azeige, verwändet mer d'Vorlag {{Titel}}. Dodezüe tippt mer (gwohnheitsmäßig am Afang vom Artikel) des y: